ગુજરાત વિધાનસભાની ચૂંટણીમાં ભારતીય જનતા પાર્ટીને જબ્બર લડત આપી સત્તાની લગોલગ આવી જાય એવું પરિણામ કદાચ કોંગીના નેતાઓ અને કાર્યકરો પચાવી શકતા નથી. વિધાનસભા બાદ આગામી લોકસભાની ચૂંટણી પૂર્વે તેજ થયેલી ગતિવિધિઓમાં કોંગ્રેસના સામાન્ય કાર્યકરથી માંડી ટોચના નેતાઓ અને પીઢ નેતાઓમાં સત્તાની લાલસા અને અહંકાર ભડકી ઊઠ્યા છે. તાજેતરની તાલુકા પંચાયત અને જિલ્લા પંચાયતની ચૂંટણીઓ અને થોડા સમય પહેલાંની નગરપાલિકાઓની ચૂંટણીમાં કોંગીનો આંતરકલહ સપાટી ઉપર આવ્યો છે. કયાંક ભાજપના સથવારે કોંગીના સભ્યોએ બળવો કરી અને પાર્ટીને હાથ ઘસતી રાખી સતા પણ ખુંચવી લીધી છે. તો ક્યાંક અસંતુષ્ઠોના હાથ હેઠા પડ્યા છે.